《游四明留题丹山》
宋代·唐震

四明光照九霄寒，阆苑神仙日往不。
瀑布远从银汉落，洞门长锁白云閒。
深崖瑞木金文润，绝顶灵槎铁色斑。
无限遗踪人莫识，落花香泛水潺潺。

作者简介：（?—1275）宋会稽人，字景贤，一字子华。理宗宝祐元年进士。历官所至以公廉称。度宗咸淳中由大理司直通判临安府，擢浙西提刑，以忤贾似道免官。十年，起知饶州。次年，元兵陷饶州，不屈而死。谥忠介。